钦定古今图书集成/明伦汇编/氏族典/第083卷 > 《廖用贤尚友录》 > 胡综
## 钦定古今图书集成/明伦汇编/氏族典/第083卷 > 《廖用贤尚友录》 > 胡综

按《吴志胡综传》：“综字伟则，汝南固始人。少孤，母将避
难江东，孙策领会稽太守，综年十四，为门下循行，留
吴，与孙权共读书。策薨，权为讨卤将军，以综为金曹
从事，从讨黄祖，拜鄂长。权为车骑将军，都京，召综还
为书部，典军国密事。刘备下白帝，权以见兵少，使综
料诸县，得六千人，立解、烦两部，综领右部督。吴将晋”
宗叛归魏，权使综与贺齐轻行掩袭，得宗。加建武中
郎将。魏拜权为吴王，封综为亭侯。黄武八年，权称尊
号，综为侍中，进封乡侯，兼左右领军，拜偏将军，兼左
执法，领辞讼。赤乌六年卒。